અગાઉ પ્રથમ બેટિંગનું આમંત્રણ મળ્યા બાદ કેરેબિયન ટીમે શાનદાર પ્રદર્શન કર્યું હતું. ટેસ્ટમાં ધબડકા બાદ વન-ડે શ્રેણીમાં વળતો પ્રહાર કરવા સજ્જ વેસ્ટ ઈન્ડિઝના બેટ્સમેનોએ ભારતીય બોલર્સને હંફાવ્યા હતા. જેમાં 2016માં બાંગ્લાદેશમાં વેસ્ટ ઈન્ડિઝને પ્રથમ વખત અંડર-19 વર્લ્ડ કપમાં ચેમ્પિયન બનાવનારા શિમરોન હેતમાયરે આક્રમક બેટિંગ કરી હતી. 21 વર્ષીય ડાબોડી બેટ્સમેને પોતાની ત્રીજી સદી નોંધાવીને ટીમના સ્કોરને 300 પાર પહોંચાડવામાં મહત્વની ભૂમિકા ભજવી હતી. જ્યારે બીજી તરફ જસપ્રિત બુમરાહ અને ભુવનેશ્વર કુમારની ગેરહાજરીમાં ભારતીય બોલિંગ આક્રમણ થોડુ નબળુ જોવા મળ્યું હતું.